О Б А В Е Ш Т Е Њ Е

Министарство просвете, науке и технолошког развоја планира да у оквиру Пројекта *Набавка уџбеника и других наставних средстава за ученике основних школа*, обезбеди бесплатне уџбеника за један део ученичке популације.

Министарство је одлучило да у оквиру Пројекта *Набавка уџбеника и других наставних средстава за ученике основних школа*, за школску 2023/2024. годину, бесплатне уџбенике могу добити:

* ученици из социјално/материјално угрожених породица (примаоци новчане социјалне помоћи);
* ученици са сметњама у развоју и инвалидитетом (који основношколско образовање и васпитање стичу по индивидуалном наставном плану);
* ученици основних школа који су у породици треће или свако наредно рођено дете које је у систему школовања.

Школи, као доказ испуњености услова за добијање бесплатних уџбеника, потребно је доставити следећу документацију:

* за ученике, социјално/материјално угрожених породица, примаоци новчане социјалне помоћи, решење којим се утврђује право на остваривање социјалне новчане помоћи;
* за ученике који су у породици треће или свако наредно рођено дете које је у систему школовања (средња школа, факултет), потврду образовно - васпитне установе о својству ученика, односно студента. Потврда образовно - васпитне установе о својству ученика прилаже се за свако дете.
* за ученике који су у породици треће или свако наредно рођено дете и налазе се у основној школи, школа поседује податке о ученику, тако да потврда није потребна
* за ученике са сметњама у развоју и инвалидитетом, који основношколско образовање и васпитање стичу по индивидуалном наставном плану, посебна документација није потребна јер школа поседује податке о наведеним ученицима.

Ако ученик остварује право по више основа, уџбенике добија по основу једног критеријума.

**Рок за пријављивање**, на нивоу школе, је до **5. априла 2023.** године.

**Након тог рока пријава неће бити могућа**.

Потребну документацију за ученика, доставити разредном старешини.

У Пријепољу,

24. 3. 2023. године Директор школе

 Тања Трипковић